laion/Wikipedia-Exotic huggingface dataset:
טום הופר (שחקן)

תומאס אדוארד "טום" הוֹפר (באנגלית: Thomas Edward "Tom" Hopper; נולד ב-28 בינואר 1985) הוא שחקן קולנוע וטלוויזיה אנגלי, אשר התפרסם מתפקידיו בסדרות הטלוויזיה "מרלין", "מפרשים שחורים", "משחקי הכס" ו"אקדמיית המטרייה". הופר נולד בשם תומאס אדוארד הופר ב-28 בינואר 1985 בעיירה קולוויל שבלסטרשייר שבממלכה המאוחדת, למשפחה נוצרית-אנגלית. למד בבית הספר לבנים-בלבד "אשבי" שבלסטרשייר. למד משחק ברוז ברופורד קולג'. תפקידו הראשון של הופר היה בהפקה מקומית של המחזה "כטוב בעיניכם" מאת ויליאם שייקספיר. לאחר מכן הופיע בתפקיד אורח במספר סדרות טלוויזיה ביניהם "נפגעים", רופאים", "דוקטור הו" של רשת BBC One, ו-"קינגדום", של רשת ITV. בשנת 2009 גילם את מרקוס בסרט האימה-קומי "Tormented", המספר על נער שחווה בריונות וחוזר מן המתים כדי לנקום בחבריו לכיתה. בשנת 2010, הוא הצטרף כדמות אורחת בעונה השלישית של הסדרה המבוססת על אגדות המלך ארתור ומתמקדת בקוסם מרלין, "מרלין" ברשת BBC, בדמותו של סר פרסיבל. לאחר מכן תפקידו גדל והיה לדמות קבועה בשתי העונות הבאות. לאחר שמרלין הסתיים ב-2012, הוא הופיע באותה שנה בסדרת המשטרה של BBC One‏, "Good Cop". בשנת 2013, הופר כיכב בסרט "Cold" לצד השחקן האירי ג'ק ריינור. מאוחר יותר הסרט יצא לאקרנים בארצות הברית בשם "Leopard" ב-2014, הופר גם כיכב בתפקיד רסביורן בסרט ההיסטורי "Northmen: A Viking Saga". בשנת 2014, הופר היה לשחקן הראשון שלוהק לסדרת ההרפתקאות "מפרשים שחורים" מבית ערוץ Starz, בה גילם את ויליאם "בילי בונז" מנדרלי, למשך כל ארבעת עונות הסדרה עד לסיומה ב-2017. דרמת הטלוויזיה משמשת כפריקוול לאירועי הספר "אי המטמון" מאת רוברט לואיס סטיבנסון. בשנת 2016 הופיע הופר בתפקיד ראשי במותחן "Kill Ratio" ובפרק של המיני-סדרה "עליית הברברים" מבית ערוץ ההיסטוריה. בשנה שלאחר מכן, הוא הצטרף לצוות השחקנים של סדרת הפנטזיה המבוססת על סדרת הספרים "שיר של אש ושל קרח" מאת הסופר ג'ורג' ר. ר. מרטין, "משחקי הכס" בעונה השביעית בתור דיקון טארלי, והחליף את פרדי סטרומה שהופיע בעבר בתפקיד זה בעונה 6. בשנת 2018 הופיע הופר לצד איימי שומר בסרט הקומדיה "מרגישה פצצה". בשנת 2019, הופר החל לגלם את לותר הארגריווס בסדרה "אקדמיית המטרייה" המבוססת על הסדרת הקומיקס באותו שם. עבור תפקידו כלותר, הוא לבש חליפת שרירים כדי להשיג את המראה הנכון ועבר סדרת אימונים של אמנויות לחימה. בשנת 2021 הוא שיחק במותחן הפעולה "SAS: Red Notice" שביים הבמאי הנורווגי מגנוס מרטנס על פי ספרו באותו שם של אנדי מקנב. באותה שנה שיחק בקומדיית הפעולה ההוליוודית "שומר הראש ואשתו של המתנקש" את דמותו של מגנוסון; זהו סרט המשך ל"שומר הראש והמתנקש" מ-2017. בהמשך שיחק בדמות של אלברט וסקר בסרט האימה "האויב שבפנים: ברוכים הבאים לראקון סיטי", אשר משמש אתחול מחדש של סדרת סרטי האויב שבפנים. בשנת 2021 לוהק לשחק בסרט העתידי של נטפליקס "Love in the Villa"; קומדיה רומנטית בה יככב לצדה של קתרינה גרהאם. הופר יגלם את מטפס ההרים גארי המינג בסרט הביוגרפי "Climber". ב-23 באוגוסט 2024 יצא לאור הסרט "Place of Bones" בו הופר מגלם את בר ג'ון. הופר נישא לשחקנית לורה היגינס ב-7 ביוני 2014. לבני הזוג נולדו בן ובת. טום הופר, ברשת החברתית אקס (טוויטר) טום הופר, ברשת החברתית אינסטגרם טום הופר, במסד הנתונים הקולנועיים IMDb (באנגלית) טום הופר, באתר "אידיבי", מאגר הידע העברי לקולנוע ישראלי ועולמי טום הופר, באתר Rotten Tomatoes (באנגלית) טום הופר ב"משחקי הכס" כתבה במגזין people על משפחתו של הופר אתר הסדרה "אחוזי הריגה" הסרט "מרגישה פצצה" באתר סינמטק חיפה תיאור הסדרה "מפרשים שחורים"
Kuxa Kanema: o nascimento do cinema

Kuxa Kanema: o nascimento do cinema (בתרגום: קוקסה קנמה: הולדת הקולנוע) הוא סרט תיעודי משנת 2003 של יוצרת הקולנוע מרגרידה קרדוסו, אודות המכון הלאומי לקולנוע (INC) אשר יסד הנשיא סמורה מקל עם קומה ב-1975 של מוזמביק העצמאית. כשהשתחררה מוזמביק מכבלי הקולוניאליזם הפורטוגזי, לא הייתה במדינה רשת טלוויזיה לאומית, אז יומן קולנוע, בסלילי סרטים, הייתה הדרך היחידה להגיע אל האוכלוסייה בתקשורת חזותית. הפעולה הראשונה של ממשלתו של הנשיא מקל בתחום התרבות הייתה הקמת Kuxa Kanema, תוכנית חדשות שבועית. יומני החדשות הוצגו באולמות הקולנוע המועטים ש מוזמביק בפורמט 35 מ"מ בפורמט. באזורים הכפריים, יחידות ניידות שסופקו על ידי ברית המועצות הציאו את יומני החדשות בפורמט 16 מ"מ. הממשלה לא השקיעה, עם זאת, בעידוד או מימון תעשיית קולנוע לשם בידור. הסרט גם מתאר את המאבק להקים ולתפעל את INC: למוזמביק לא הייתה תעשיית קולנוע או בתי הספר לקולנוע קודם לזה (הטיסו מדריכים מברזיל וקובה כדי לספק הכשרה במקום). הסרטים צולמו בשחור-לבן כי פילם צבע היה יקר מדי. מקל מצא את מותו בתאונת מטוס בשנת 1986, שאירעה יחד עם התקפות גרילה מצד ממשלות האפרטהייד של דרום אפריקה ורודזיה. אירועים אלו ערערו את מוזמביק עד כדי שפרצה מלחמת אזרחים, והמצב הוביל לסיום תוכנית הסרטים. בתי קולנוע עירוניים רבים נפגעו במהלך מלחמת האזרחים, בעוד ההקרנות של Kuxa Kanema באזורים הכפריים בוטלו בשל היעדר מעבר בטוח בכבישים. בד בבד, עד שהגיע סוף הסכסוך, כבר הוקמה רשת טלוויזיה לאומית, ולא היה צורך בהצגת חדשות באמצעים קולנועיים. עם כל המגבלות שלה, תוכנית הסרטים Kuxa Kanema יצרה מרחב לקולנוענים מוזמביקים ללמוד את מלאכת יצירת הסרטים, ורבים שהתחילו שם התקדמו לקריירות פורות במוזמביק ובעולם. Kuxa Kanema: o nascimento do cinema כולל קליפים ארכיוניים נדירים מסרטי INC. הסרט הוצג בפסטיבלי קולנוע ברחבי העולם, ואף יצא בגרסת DVD. איסבל נורוניה "Kuxa Kanema: o nascimento do cinema", במסד הנתונים הקולנועיים IMDb (באנגלית) ביקורת קולנוע ביקרות על הסרט בוילג' ווייס פסטיבל סרטי אפריקה בקורדובה-FCAT "Kuxa Kanema: The Birth of Cinema". אורכב מ-המקור ב-2016-03-03. נבדק ב-2018-11-22. Hall, Phil. "KUXA KANEMA: THE BIRTH OF CINEMA". "Kuxa Kanema The Birth of Cinema A Film by Margarida Cardoso".
טום הופר

האם התכוונתם ל... טום הופר (במאי קולנוע) – במאי קולנוע זוכה פרס אוסקר לבמאי הטוב ביותר בשנת 2010 טום הופר (שחקן) – שחקן קולנוע וטלוויזיה בריטי טום הופר (כדורגלן) – כדורגלן אנגלי
פסטיבל סרטי נשים נדיווה

פסטיבל סרטי נשים נדיווה (NWFF) הוא פסטיבל אפריקאי לסרטי במאיות וקהלי נשים, אשר מתקיים באקרה, שבגאנה, ונוסד ב-2017. מייסדת ומנכ"לית הפסטיבל היא אסייה טמקלואה. המהדורה הראשונה של NWFF אירעה בין 1–3 בנובמבר 2017, וכללה סרטים של נשים אפריקאיות ונשים ממוצא אפריקאי. המהדורה השנייה, שנערכה בין 1–3 בנובמבר 2018, הורחבה לכלול סרטי קולנועניות מרחבי העולם. סרט הפתיחה של הפסטיבל היה The Life of Esteban של אינז אשון, וסרט הסגירה הסרט היה Potato Potahto של שירלי פרימפונג-מנסו. אתר האינטרנט הרשמי של פסטיבל סרטי נשים נדיווה John Elliot HaganNdiva Women’s Film Festival launched, The Finder, 27 June 2017. Commonwealth endorses Ndiva Women's Film Festival, myjoyonline.com, 28 September 2017. Ndiva Women's Film Festival - Film Screenings Ndiva Women’s Film Festival 2018 – Official Selection - Accra, Ghana - 1-3 November ערך זה הוא קצרמר בנושא קולנוע. אתם מוזמנים לתרום לוויקיפדיה ולהרחיב אותו.
ז'נטילה

ז'נטילה (Gentila) הוא סרט קולנוע ישראלי משנת 1997 בבימויו של אגור שיף שגם כתב את התסריט המבוסס על סיפורו "ז'נטילה שרה" (1995). בתפקידים הראשיים מופיעים ניר לוי, אלון אבוטבול ויבגניה דודינה, אשר הייתה מועמדת לפרס אופיר לשחקנית הראשית הטובה ביותר עבור תפקידה בסרט. הסרט זכה בפרס הסרט הטוב ביותר בפסטיבל הסרטים בחיפה. גדי רוטמן (ניר לוי) הוא אסיר משוחרר על תנאי. הוא עובד אצל יצרן הדגלים ז'אק (יגאל עדיקא) שנותן לו משימה לקראת יום העצמאות – לתלות את דגל ישראל ב-30 תחנות דלק בשלושה ימים. גדי מבקש מאחיו הצעיר יצחקל'ה (אבשלום פולק) העסוק בהכנות לבחינה שיעזור לו במשימה ולאחר השתדלויות הוא נענה לו. לפני שהם יוצאים הוא נותן לו מתנה שימסור לאמם (מירי פביאן) המאושפזת בבית חולים אתה יש לו סכסוך ארוך אולם היא מסרבת לקבל את מתנתו. בינתיים מתגנב לדירתו חיים שושנה (אלון אבוטבול), עבריין שהיה שותף לגדי וכעת נמלט ממאסר. הוא כופה עצמו על גדי ואחיו ושלושתם יוצאים למסעם ברחבי הארץ לתלות את הדגלים. כשהם יושבים במסעדה נכנסת לשם אישה צעירה בהריון עם סימני חבלה בפניה. היא נראית מנותקת ומדוכאת. לאחר שהם מזמינים אותה לאכול היא מספרת שבבטן יש לה בת והיא קוראת לה ז'נטילה. את שמה האמיתי אינה מגלה אבל אומרת כי הייתה בסכסוך עם בן זוגה והוא הכה אותה. היא מסכימה להצעתם להצטרף אליהם לנסיעה. בעת שהותם בחוף הים היא נכנסת לים עירומה ועטופה בדגל ישראל (כרזת הפרסומת של הסרט). בינתיים מקבל יצחקל'ה הודעה שאימו נפטרה והוא עוזב אותם. לפנות בוקר כשגדי עדיין בשינה עמוקה, מגיע חיים שושנה לאמא של ז'נטילה ואונס אותה. גדי מגלה זאת מאוחר ומתכנן את נקמתו. בינתיים מגיע המאהב שלה (יפתח קצור) והיא מצטרפת אליו. לבסוף מצטרף אליהם יצחקל'ה וגדי מבקש ממנו להזעיק את המשטרה. בלילה גם הוא עוזב ושוטרים מגיעים לעצור את חיים שושנה. "ז'נטילה", במסד הנתונים הקולנועיים IMDb (באנגלית) "ז'נטילה", באתר ספר הקולנוע הישראלי "ז'נטילה", באתר אידיבי "ז'נטילה", במסד הנתונים הקולנועיים KinoPoisk (ברוסית) ז'נטילה, במיזם "אישים" לתיעוד היצירה הישראלית האתר של אגור שיף
אגלי דולס (סרט)

אגלי דולס (באנגלית: UglyDolls, בתרגום חופשי: "בובות מכוערות") הוא סרט אנימציה קומי-מוזיקלי אמריקאי בהנפשה ממוחשבת של חברת STX Entertainment. את הסרט ביים קלי אסבורי. הסרט יצא לאקרנים ב-3 במאי 2019. בסרט מדבבים קלי קלרקסון, פיטבול, ניק ג'ונאס, ונדה סייקס, גבריאל איגלסיאס, בלייק שלטון, ג'אנל מונה, אמה רוברטס, וואנג ליהום, ביבי רקסה, צ'ארלי XCX וליזו. מוקסי (קלי קלרקסון) וחבריה האגלי דולס מתעמתים על מה זה בעצם להיות שונה כשהם מתמודדים על מה שהם אוהבים, והם מבינים שהם לא צריכים להיות מושלמים בגלל שהם מרוצים כמו שהם. היא וחבריה מטיילים מעל ההרים של אגליוויל ומגלים עיר בשם מושלמות שם כל אחד הוא מושלם. שם הם פוגשים את לו, ראש העיר. בימוי הדיבוב העברי נעשה על ידי רועי גבע. מדיה וקבצים בנושא אגלי דולס בוויקישיתוף אתר האינטרנט הרשמי של אגלי דולס (באנגלית) אגלי דולס, ברשת החברתית פייסבוק אגלי דולס, ברשת החברתית אקס (טוויטר) אגלי דולס, ברשת החברתית אינסטגרם אגלי דולס, סרטונים בערוץ היוטיוב "אגלי דולס", במסד הנתונים הקולנועיים IMDb (באנגלית) "אגלי דולס", באתר Rotten Tomatoes (באנגלית) "אגלי דולס", באתר Box Office Mojo (באנגלית) "אגלי דולס", באתר Metacritic (באנגלית) "אגלי דולס", במסד הנתונים הקולנועיים KinoPoisk (ברוסית) אגלי דולס, במיזם "אישים" לתיעוד היצירה הישראלית קדימון מדובב של הסרט Dave McNary (29 באוגוסט 2018). "Nick Jonas Joins STX's 'UglyDolls' Movie". Variety. נבדק ב-1 בספטמבר 2018. {{cite web}}: (עזרה) Alexander, Bryan (4 בנובמבר 2018). "Exclusive look: Kelly Clarkson embraces her Moxy, the gloriously weird star of 'UglyDolls". USA Today. נבדק ב-4 בנובמבר 2018. {{cite web}}: (עזרה) "Story". Uglydolls.com. Ugly Industries Holdings LLC. נבדק ב-8 בנובמבר 2018. {{cite web}}: (עזרה)
פטרישיה רייטסון

פטרישיה רייטסון (19 ביוני 1921 – 15 במרץ 2010) הייתה סופרת ילדים אוסטרלית. חיברה עשרים ושבעה רומנים לילדים, בעיקר ספרי פנטזיה. צוינה במיוחד בשל שימושה בדמויות ומוטיבים אבורג'ינים, למשל בספריה (The Rocks of Honey (1966 ו (Behind the Wind (1981. בשנת 1956, ספרה הראשון "The Crooked Snake" קיבל את פרס ספר השנה האוסטרלי. ב-1986 קיבלה את פרס אנדרסן. פטרישיה רייטסון נולדה ב-1921 בליסמור, אוסטרליה, והייתה האחות שלישית במשפחה של שישה אחים. היא למדה בבתי ספר ממלכתיים, וכמו כן בבית ספר בהתכתבות לילדים מרוחקים. במהלך לימודיה, היא שהתה בפנימייה פרטית בקווינסלנד במשך כשנה. במלחמת העולם השנייה רייטסון עברה לסידני על מנת לעבוד במפעלי תחמושת, וזה הרקע לספרה !I Own the Racecourse. היא התחתנה בשנת 1943 וילדה שני ילדים, פטר וג'ני. לאחר מכן חזרה לליסמור ושם עבדה כמנהלת בית החולים המחוזי בונאלבו משנת 1946 עד 1960. באותה תקופה החלה לכתוב סיפורי ילדים והפכה לעורכת NSW School Magazine. התגרשה בשנת 1956. רייטסון המשיכה לכתוב עד שמצבה הבריאותי גרם לפרישתה בשנות ה-1990 המאוחרות. במהלך חייה כתבה 27 ספרים. נפטרה בגיל 88 בשנת 2010. הרומן הראשון שלה, The Crooked Snake, מדבר על סוכנות ילדים סודית שמצילה ילדים בסיכון. הוא יצא לאור בשנת 1955 וזכה להצלחה מיידית. ב-1956 הוא נבחר לפרס "ספר השנה של אוסטרליה" על ידי מועצת ספרי הילדים. שלושה ספרים נוספים שלה נבחרו גם כן לפרס זה: The Nargun and the Stars (1973), The Ice Is Coming (1977), Little Fear (1983). עבודותיה מושפעות מרקע אבורג'יני לשם השגת מסתורין ופנטזיה. אפקט זה בא לידי ביטוי לדוגמה בספרה (The Rocks of Honey (1960 המתאר קשר חברות בין נער אבורג'יני ונער אוסטרלי, שמחפשים אחר גרזן מסתורי שעל פי אגדה אבורג'ינית הוחבא כיוון שהוא מקולל. רייטסון כתבה ספרי הרפתקאות נוספים:  (The Feather Star (1962), Down to Earth (1965 ו- (I Own a Racecourse! (1968. ספרה (I Own a Racecourse! (1968 זכה להצלחה בארצות הברית, אוסטרליה ובריטניה. רייטסון קיבלה את תואר האצולה (Order of the British Empire (OBE בשנת 1977. ב-1986, העמותה השווייצרית The International Board on Books for Young People העניקה לרייטסון את פרס אנדרסן על תרומתה לספרות הילדים. ספריה תורגמו ל-16 שפות שונות. הפרסים החשובים ביותר שקיבלה במהלך הקריירה שלה הם: Officer of the British Empire  (1977), Canberra Area Theatre (CAT) Award (1986), Lady Cutler Award for Distinguished Services to Children's Literature in New South Wales (1986, פרס אנדרסן (1986), ו-(NSW Premier's Literary Award (1988. פרס אנדרסן אבורג'ינים ניו סאות' ווילס מדיה וקבצים בנושא פטרישיה רייטסון בוויקישיתוף פטרישיה רייטסון, ברשת החברתית Goodreads כתבה על רייטסון באתר "The Guardian" ערך בריטניקה על פטרישיה רייטסון ערך על פטרישיה רייטסון באתר austlit פטרישיה רייטסון באתר text publishing על פרס על שם פטרישיה רייטסון באתר הספרייה הלאומית של ניו סאות' ווילס (ארכיון) כתבה על פטרישיה רייטסון לאחר מותה בabc ערך על פטרישיה רייטסון באתר האנציקלופדיה של המדע הבדיוני כתבה על פטרישיה רייטסון באתר פינגווין
נאהוקו ויהאשי

נאהוקו ויהאשי (ביפנית: 上橋 菜穂子; נולדה ב-15 ביולי 1962 בטוקיו, יפן) היא סופרת יפנית עטורת פרסים, הכותבת בעיקר ספרי פנטזיה אשר נמכרו בלמעלה מאחד עשר מיליון עותקים ביפן ואף עובדו לקומיקס, סדרת אנימה, תוכנית רדיו ותוכנית טלוויזיה מצולמת. נוסף על כך, היא בוגרת אוניברסיטת ריקיו (אנ') ופרופסור לאנתרופולוגיה תרבותית בדגש על עמים ילידי אוסטרליה. בשנת 2014 קיבלה ויהאשי את פרס אנדרסן לספרות ילדים ונוער. כיום היא מתגוררת ליד טוקיו. נאהוקו ויהאשי נולדה בקיץ של שנת 1962 בטוקיו, יפן. היא הבת הבכורה במשפחתה ויש לה עוד אח אחד. אביה היה אמן ואמה נהגה לספר לה סיפורי אגדות לפני השינה, דבר שלדעתה השפיע על יצירותיה בשנים שלאחר מכן. זמן קצר לאחר שאחיה הקטן נולד, עברה המשפחה להתגורר בפרבר על יד טוקיו. כשהייתה מתבגרת החלה להתעניין במנגה ובספרי פנטזיה מהמערב כגון שר הטבעות וספריה של רוזמרי סוקליף. בתקופה זאת החלה לשאוף להיות סופרת. ויהאשי רכשה השכלה באוניברסיטת ריקיו ולמדה היסטוריה ואנתרופולוגיה תרבותית. לאחר מכן עשתה עבודת שטח באוקינאווה בשביל תואר שני באנתרופולוגיה תרבותית. משנת 1990 למדה במשך 20 שנה על דו-קיום רב תרבותי ואקולטורציה (תהליך בו חברה מסוימת מסגלת לעצמה תרבות של חברה או חברות אחרות). על מנת להתמיד בנושא, שהתה במערב אוסטרליה מספר חודשים בשנה, בעיקר בעיר מרצ'יסון (Murchison). כיום ויהאשי היא פרופסור לאנתרופולוגיה תרבותית ובמשך שנים הרצתה באוניברסיטת "קָוָמוּרָה גָּאוּקֶן" לנשים וכתבה את ספריה תוך כדי עבודה במשרה מלאה במקום. כיום היא מלמדת במשרה חלקית על מנת להתמקד בכתיבת הספרים. ספרה הראשון "seirei no ki" (העץ הקדוש) יצא בשנת 1989 בעת היותה סטודנטית. מאז שיצא הספר, ויהאשי כותבת ומוציאה לאור ספרים. בשנת 1996 פרסמה את ספר הפנטזיה "מורביטו: שומר הרוח" שנהפך לסדרה בת 12 ספרים ואף עובד לסדרת אנימה. הספר נהיה ללהיט וזכה במגוון פרסים. ספריה הרבים תורגמו בין היתר לאנגלית, גרמנית, צרפתית, איטלקית, פורטוגזית, ספרדית, שוודית, קוריאנית ומדרינית (בסין ובטיוואן). מאז שספרה הראשון יצא לאור ב-1989 ועד היום, ויהאשי לא חדלה מלכתוב ספרי ילדים ונוער. תחילה כסטודנטית, לאחר מכן כמרצה באוניברסיטה וכיום זהו עיסוקה העיקרי. בשנת 2014, זכתה בפרס אנדרסן לספרות ילדים ונוער, המכונה לעיתים כ"פרס נובל" הקטן, והוא הפרס הגבוה ביותר שסופר לילדים ונוער יכול לקבל. הפרס הוענק לה בזכות "תרומה מתמשכת לעולם ספרות הילדים". מלבד פרס זה, זכתה ויהאשי בעוד פרסים רבים. ● סדרת "מלך הצבי" (the deer king) ● סדרת "the beast player" (תורגם לאנגלית) ● קוטקי נו קאנטנה (koteki no kantana, beyond the werefox whistle) ● סדרת "מוריביטו" (moribito, תורגם לאנגלית) סדרת הספרים "מוריביטו" של ויהאשי נחשבת בעיני רבים כיצירתה המצליחה ביותר שלה. הסדרה כוללת 12 ספרים: הספר הראשון בסדרה "שומר הרוח" זכה בפרס "NOMA NEWCOMER PRIZE FOR JUVENILE LITERATURE 1997", בפרס "THE SANKEI AWARD FOR CHILDREN'S BOOKS AND PUBLICATIONS 1996ֻֻֻ" ובפרס ROBO-NO-ISHI 2001. בשנת 2007 עובד הספר הראשון לסדרת אנימה באותו השם (מוריביטו: שומר הרוח). מוריביטו: שומר הרוח פרס אנדרסן אתר האינטרנט הרשמי של נאהוקו ויהאשי (ביפנית) אתר האינטרנט הרשמי של נאהוקו ויהאשי (באנגלית) נאהוקו ויהאשי, ברשת החברתית Goodreads האתר הרשמי של הסופרת, באתר official website Nahoko Uehashi Nahoko Uehashi, books from Japan (ארכיון) Books, official website Nahoko Uehashi MORIBITO (guardian), KAISEI - SHA (ארכיון)
הילד שיהיה מלך

הילד שיהיה מלך (באנגלית: The Kid Who Would Be King) הוא סרט הרפתקאות ופנטזיה בריטי של חברת פוקס המאה ה-20 בבימויו של ג'ו קורניש. הסרט מתמקד בילד אשר מוצא את החרב האגדית אקסקליבר של המלך ארתור ועליו להשתמש בה כדי לעצור מכשפה עתיקה מלהרוס את העולם. הסרט יצא לאקרנים ב-25 בינואר 2019 וקיבל ביקורות חיוביות ברובן אך נחל כישלון בקופות. אלכס הוא ילד קטן ולא מקובל כלפי האחרים שיש לו בעיות בבית הספר בו הוא לומד. יום אחד הכל משתנה כאשר הוא מגלה את החרב הקסומה של המלך ארתור, אקסקליבר. הוא מגלה שיש לו את הגורל ליצור שולחן עגול חדש על מנת להתכונן לקרב עם המכשפה מורגן לה פיי אשר זימנה רוע כדי לשלוט בעולם. לעזרתו של אלכס מתייצב מרלין בתור נער אשר יכול להשתנות גם לצורתו המקורית. לואיס אשברון סרקיס בתפקיד אלכסנדר "אלכס" אליוט דין צ'אומו בתפקיד באדרס טום טיילור בתפקיד לאנס ריהאנה דוריס בתפקיד קיי אנגוס אימרי בתפקיד מרלין הצעיר פטריק סטיוארט בתפקיד מרלין הזקן רבקה פרגוסון בתפקיד מורגן לה פיי דניס גוף בתפקיד גברת אליוט, אמו של אלכס צילומי הסרט החלו ב-25 בספטמבר 2017 בלונדון והסתיימו במרץ 2018. צילומים נוספים נערכו בין היתר גם בקורנוול ובאולפני האחים וורנר, ליבסדן. אתר האינטרנט הרשמי של הילד שיהיה מלך (באנגלית) הילד שיהיה מלך, ברשת החברתית אקס (טוויטר) "הילד שיהיה מלך", במסד הנתונים הקולנועיים IMDb (באנגלית) "הילד שיהיה מלך", באתר Rotten Tomatoes (באנגלית) "הילד שיהיה מלך", באתר Box Office Mojo (באנגלית) "הילד שיהיה מלך", באתר Metacritic (באנגלית) "הילד שיהיה מלך", באתר דיסני+ סרטים (באנגלית) "הילד שיהיה מלך", במסד הנתונים הקולנועיים KinoPoisk (ברוסית) קדימון ראשון של הסרט Elderkin, Beth (17 באוקטובר 2018). "I'm Totally Here for the Retro Camp in The Kid Who Would Be King's First Trailer". Gizmodo (באנגלית אמריקאית). נבדק ב-2018-11-15. {{cite news}}: (עזרה) "Filming Starts on Joe Cornish's The Kid Who Would be King". ComingSoon.net. 25 בספטמבר 2017. נבדק ב-26 בספטמבר 2017. {{cite news}}: (עזרה) Grater, Tom (26 בספטמבר 2017). "Patrick Stewart, Rebecca Ferguson board Joe Cornish's 'The Kid Who Would Be King'". Screen (באנגלית). נבדק ב-26 בספטמבר 2017. {{cite news}}: (עזרה) Hards, Shannon (2018-11-03). "The Cornwall-filmed movie starring Sir Patrick Stewart is nearly here". cornwalllive. נבדק ב-2018-11-15.
כתותי מיכתת שיעוריה

כתותי מיכתת שיעוריה (כתות וחתוך שיעורו) הוא כלל הלכתי שמשמעותו שכל חפץ האסור בהנאה שחייב שרפה או קבורה - אי אפשר לקיים בו מצווה כאשר מתנאיה הוא שיהיה בחפץ גודל מסוים (שיעור), מאחר שהחפץ נחשב כבר כעת כאילו הוא נשרף ונקבר, ולכן הוא כאילו כתות וחתוך לחתיכות קטנות, ונמצא שאין בו את השיעור הדרוש. מקור דין זה הוא מדברי המשנה במסכת סוכה, הכותבת שאין יוצאים ידי חובה בלולב ואתרוג של עיר הנדחת, ובגמרא ביארו שמפני ש”כתותי מיכתת שיעוריה” - נמצא שאין בלולב ובאתרוג שיעור מספק כדי לצאת ידי חובה במצווה זו. בנוגע להדלקת נר חנוכה משמן של איסורי הנאה ישנה מחלוקת: לדעת הפרי מגדים אי אפשר לצאת ידי חובה בשמן של איסורי הנאה מאחר שישנו חיוב בנר חנוכה לתת בו שמן בשיעור שיוכל לדלוק לכל הפחות כ'חצי שעה', ושמן זה של איסור הנאה - 'מיכתת שיעוריה', ולכן איננו כשר. הערוך השולחן כתב שאין לאסור מטעם זה, מאחר שכתבו בתוספות בהגדרת 'כתותי מיכתת' שיש להתייחס לחפץ כאילו הוא חתוך לחתיכות ואינו שלם, אך לא כאילו הוא אינו, ולכן רק במצווה שיש חיוב לחפץ שלם ישנו חסרון זה, אך לעניין שמן של נר חנוכה אין חסרון בכך שהחפץ חתוך, מאחר שיש בו את השיעור הדרוש. רא"ש טויבש כתב שאין לאסור מטעם זה מכיוון שחז"ל רק קבעו זמן מסוים ולא נתנו שיעור לכמות השמן או לעובי הפתילה ולכן אין חיסרון של מיכתת שיעורא. בציץ אליעזר כתב שמאחר וכל עניין הדלקת נר חנוכה הוא לצורך פרסום הנס - אין סיבה לפסול משום דין זה של כתותי מיכתת. במשנה ברורה פסק שאין להדליק נר חנוכה משמן של איסורי הנאה. עמיאל, משה אביגדור, 1883–1945, מדות לחקר ההלכה חלק ג' -, באתר היברובוקס קניבסקי, יעקב ישראל בן חיים פרץ, 1899–1985, קהלות יעקב, באתר היברובוקס הערך "כתותי מכתת שיעוריה", באתר ויקישיבה תלמוד בבלי, מסכת סוכה, דף ל"א, עמוד א'. באשל אברהם תרעג א. אורח חיים תרעג ה. ראו תוספות עירובין פ ב ד"ה אבל. מסכת שבת כא. ח"א סימן כ יב, בשם שו"ת שב יעקב ח"א נ. אורח חיים תרעג ב.
אליפות ישראל באתלטיקה 1983

אליפות ישראל באתלטיקה נערכה באצטדיון הדר יוסף בין התאריכים 16 ביולי ו-17 ביולי 1983. פאינה ינקלביץ' (הפועל תל אביב), זכתה בשתי מדליות זהב, בריצת 400 מטר ובריצת 800 מטר מארק הדלסמן, זכה בשתי מדליות זהב, בריצת 400 מטר ובריצת 800 מטר יאיר מקלר (הפועל כפר סבא), זכה בשתי מדליות זהב, בהדיפת כדור ברזל ובזריקת דיסקוס פועה נייגר מהפועל ירושלים קבעה בריצת 400 מטר משוכות שיא ישראלי חדש של 1:02.50 דקות רוני מעוז קבע בריצת 1500 מטר שיא ישראלי חדש של 4:43.07 דקות אילן גולדוסר מאס"א תל אביב קבע בריצת 110 מטר משוכות שיא ישראלי חדש של 15.17 שניות הנדלסמן ניצח בקלות את עוז כץ ב-800 מ', דבר, 17 ביולי 1983 זיו פידרר, רוני מעוז שבר את השיא העתיק ב-1500 מ' 3:43.07 דקות, דבר, 18 ביולי 1983
פרס סרט הזהב

פרסי הקולנוע גולדן (באנגלית: Golden Movie Awards) הוא פרס שנתי המכיר בהישגים יוצא דופן בטלוויזיה ובקולנוע האפריקאים. המטרה והחזון של הפרס הוא לשנות את הנרטיב של אפריקה דרך עידוד מצוינות וגם להאיר זרקור על יצירות אפריקאיות כדי להגדיל את הדרישה העולמית. טקס הבכורה של הפרס נערך ב-27 ביוני 2015 באולם אירועי המדינה, בגאנה. בחודש מאי 2016, נדיה Buari הוכרזה כשגרירת הפרס.טקסי 2016 התקיימו ב-25 ביוני, ואירחו אותם אוטי נווצ'וקוו וסלי גאלי. בפרסי 2017, בוארי הייתה שוב שגרירה, יחד עם השחקנית הניגרית ליליאן אסורו והשחקנית הגנאית/יוונית ניקי סמונאס. את הטקס, שהתקיים ב-22 ביולי באקרה, אירחו איו מאקון ואוסאס איגהודארו אג'יבאדה. טקס פרסי 2018 התקיים ב-2 ביוני, ואירחו אותו איו מאקון וגוסלין דומה. פרסים מוענקים בקטגוריות הבאות: הסרט הטוב ביותר הסרט הקצר הטוב ביותר פרס צילום השחקן הטוב ביותר בסדרת טלוויזיה תגלית השנה עריכת קול השחקנית הטובה ביותר בסדרת טלוויזיה השחקנית המצטיינת בקומדיה סרט/תוכנית הקומדיה הטובה ביותר סרט/תוכנית הדרמה הטובה ביותר השחקן המצטיין בקומדיה פרס התסריט הטוב ביותר פרס הבימוי הטוב ביותר פרס שחקן המשנה הטוב ביותר בקומדיה הפסקול הטוב ביותר השחקן המצטיין בדרמה שחקנית המשנה הטובה ביותר בקומדיה שחקן המשנה הטוב ביותר בדרמה שחקנית המשנה הטובה ביותר בדרמה השחקנית המצטיינת בדרמה האיפור הטוב ביותר עיצוב התלבושות הטוב ביותר העריכה הטובה ביותר פרס אנימציה פרס לתוכנית הטלוויזיה הטובה ביותר פרס היצירה הילידית הטובה ביותר פרס היצירה התיעודית הטובה ביותר פרס האמן/ית המבטיח/ה ביותר פרט ארט דירקשן אתר האינטרנט הרשמי של פרס סרט הזהב פרס סרט הזהב, במסד הנתונים הקולנועיים IMDb (באנגלית) "Golden Movie Awards Africa is the best in Africa - Maame Dokono". ghanaweb.com. "We ❤ Nadia Buari's All-White Look for the Golden Movie Awards Nomination Announcement". bellanaija.com. "Uti Nwachukwu and Selly Galley to host 2016 Golden Movie Awards Africa Red Carpet". ghanaweb.com. Exclusive PHOTOS from the 2017 Golden Movie Awards Africa, AdomOnline.com, July 24, 2017
מגדלי פטרונס

מגדלי פטרונס (במלאית: Menara Petronas) הם זוג גורדי שחקים בקואלה לומפור, בירת מלזיה. הבניינים מתנשאים לגובה של 451.9 מטרים והם בעלי 88 קומות כל אחד. בזכות כך, החזיקו בתואר "הבניין הגבוה ביותר בעולם" בין השנים 1998–2004, עד השלמת בנייתו של טאיפיי 101 בטאיוואן. הבניינים תוכננו על ידי האדריכל האמריקני ממוצא ארגנטינאי, סזאר פלי, ועוצבו בסגנון אדריכלות פוסט-מודרנית במטרה ליצור סמל לעיר, קואלה לומפור, התואם למאה העשרים ואחת. עבודות התכנון החלו ב-1 בינואר 1992 וכללו מבחנים מחמירים של עומסי רוח על הבניינים בהתאם למשטר הרוחות באזור. ב-1 במרץ 1993 החלו עבודות ההקמה של הבניינים בשטח. המגדלים נחנכו ב-1998 והיו באותה עת המגדלים הגבוהים ביותר בעולם, כשהם מחליפים את מגדל סירס. ב-17 באוקטובר 2003 הם איבדו את הבכורה בתואר זה לגורד השחקים טאיפיי 101. מגדלי פטרונס הם עדיין הבניינים הגבוהים בעולם הבנויים כ"תאומים". מגדלים אלו הם הראשונים מחוץ לארצות הברית שזכו לתואר "הבניין הגבוה בעולם" מאז 1885. עם השלמתם ב-1998, הם עקפו את מגדלי התאומים שבמרכז הסחר העולמי בניו יורק בתואר צמד המגדלים התאומים הגבוה בעולם, כ-3 שנים בלבד לפני החרבתם בפיגועי 11 בספטמבר. מדיה וקבצים בנושא מגדלי פטרונס בוויקישיתוף מגדלי פטרונס, באתר אנציקלופדיה בריטניקה (באנגלית) אתר האינטרנט הרשמי של מגדלי פטרונס (באנגלית) מבנה מגדלי הפטרונס(הקישור אינו פעיל) (באנגלית) Petronas Tower 1 on CTBUH Skyscraper Center Petronas Tower 2 on CTBUH Skyscraper Center Introduction and Overview of the Petronas Towers Design and construction of the Petronas Towers עלייה לצורך ירידה: גורדי שחקים שחזו את המשברים הפיננסיים הגרועים בהיסטוריה, באתר כלכליסט, 30 במאי 2013 תמונות 360-Panorama Petronas Tower ArchNet - Drawings, photos and videos Digital visualization of Petronas Towers Photos, Pictures and other supplementary information on Petronas Twin Towers and Suria KLCC - Kuala Lumpur City Centre by Photography in Malaysia, Malaysian Internet Resources ("MIR") Satellite Image at Google Maps מגדלי פטרונס באתר The Skyscraper Center מגדלי פטרונס באתר Emporis ערך זה הוא קצרמר בנושא מלזיה ובנושא גורדי שחקים. אתם מוזמנים לתרום לוויקיפדיה ולהרחיב אותו.